Dec’h o doa embannet pennadurezhioù Israel emañ dieub Yasir Arafat hiviziken. Ne c’halle mui Yasir Arafat kuitaat e benngarter e Ramallah abaoe miz Kerzu tremen. Chom a ra gwall vresk an traoù memes tra, dre ma n’eus bet graet emglev ebet diwar-benn seziz bazilikenn ar C’hinivelezh e Bezleem ha diwar-benn kefridi gelaouiñ an ABU, zo o klask mont tre e kamp Jenin a-benn gwelet petra zo bet graet ennañ gant al lu israelian.